Loksa Linnavolikogu *(kuupäev digiallkirjas)*

### Otsuse eelnõu edastamine

Edastan Loksa Linnavolikogu otsuse eelnõu „Volikogu liikmete arvu määramine“

ALGATAJA: Loksa linnasekretär

TÜÜP otsus

ALUS kohaliku omavalitsuse korralduse seadus § 22 lg 1 p 12

kohaliku omavalitsuse volikogu valimise seadus § 7 lg 1

ETTEKANDJA: volikogu esimees

Lisad:

1. Seletuskiri Loksa Linnavolikogu otsuse eelnõu „Volikogu liikmete arvu määramine“ juurde

2. Loksa Linnavolikogu otsuse eelnõu „Volikogu liikmete arvu määramine“

**Seletuskiri Loksa Linnavolikogu otsuse eelnõu „Volikogu liikmete arvu määramine“ juurde**

Kohaliku omavalitsuse korralduse seaduse (KOKS) § 22 lõike 1 punkti 12 kohaselt kuulub volikogu ainupädevusse volikogu järgmise koosseisu liikmete arvu määramine. Kohaliku omavalitsuse volikogu valimise seaduse (KOVVS) § 7 lõike 1 järgi peab volikogu liikmete arv olema paaritu arv. § 7 lõige 2 punkt 1 sätestab, et volikogus liikmete arv määratakse rahvastikuregistri andmete põhjal, lähtudes linnaelanike arvust valimisaasta 1. juuni seisuga: üle 2000 elaniku puhul peab volikogu olema vähemalt 13-liikmeline. Loksa linnas on 1. juuni 2025. seisuga elanikke 2392. KOVVS § 7 lõike 3 kohaselt määratakse volikogu liikmete arv hiljemalt 90. päeval enne valimispäeva s.t hiljemalt 21.07.2025.a.

*/allkirjastatud digitaalselt/*

Karin Kask

Loksa linnasekretär

Loksa linna valimiskomisjoni esimees

(603 1253; karin.kask@loksa.ee)

EELNÕU

Esitaja: Loksa linnasekretär



LOKSA LINNAVOLIKOGU

**O T S U S**

Loksa linn ........ juuni 2025 nr

## Volikogu liikmete arvu määramine

Võttes aluseks kohaliku omavalitsuse korralduse seaduse § 22 lõike 1 punkti 12 ja kohaliku omavalitsuse volikogu valimise seaduse § 7 lõike 1, Loksa Linnavolikogu

**o t s u s t a b:**

1. Määrata Loksa Linnavolikogu järgmise koosseisu liikmete arvuks ……..
2. Otsus jõustub teatavakstegemisest.
3. Loksa Linnakantseleil avalikustada otsus kolme tööpäeva jooksul, arvates otsuse vastuvõtmise päevast.
4. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees